Kinky Boots (film)

Kinky Boots er en britisk spillefilm fra 2005 regissert av Julian Jarrold etter et manus av Geoff Deane og Tim Firth. Filmen bygger på en sann historie, og ble nominert til en Golden Globe-pris. Filmen handler om Charlie Price, som har arvet en skofabrikk etter sin far. Fabrikken sliter økonomisk, og Charlie er på nippet til å gi opp da cabaretsangeren og drag queen-en Lola dukker opp i livet hans. De to går sammen om å utvikle en kolleksjon med høyhælte, sexy støvletter i herrestørrelse, som de drar til en skomesse i Milano for å presentere. Charlie og Lola har noen opprivende krangler, men etter hvert finner de ut at de ikke er så forskjellige som de trodde.

I 2012 hadde musikalen Kinky Boots premiere i Chicago. Musikalen bygget på filmen fra 2005; sangene var skrevet og komponert av Cyndi Lauper, som vant Tony-prisen for beste nyskrevne musikk til en Broadway-oppsetning.

Rolleliste 

 Joel Edgerton – Charlie Price
 Sebastian Hurst-Palmer – Charlie Price som barn
 Chiwetel Ejiofor – Lola/Simon
 Courtney Phillips – Lola/Simon som barn
 Sarah-Jane Potts – Lauren
 Jemima Rooper – Nicola Marsden
 Nick Frost – Don Burton
 Linda Bassett – Melanie
 Robert Pugh – Harold Price
 Ewan Hooper – George
 Stephen Marcus – Big Mike
 Mona Hammond – Pat
 Kellie Bright – Jeannie
 Joanna Scanlan – Trish
 Geoffrey Streatfeild – Richard Bailey
 Leo Bill – Harry Sampson

Referanser

Eksterne lenker 

Britiske dramakomedier
Filmer fra 2005